Tantárgyi követelmények és oktatási tematika

MIKROÖKONÓMIA (NGB\_AK005\_1)

2016/2017. tanév, őszi szemeszter, nappali tagozat

BA/BSc képzés, gazdálkodási és menedzsment, kereskedelem és marketing, közszolgálati,  
műszaki menedzser, logisztikai mérnök, nemzetközi tanulmányok és egészségügyi szervező szak

A tárgy adatai

A tárgy neve: Mikroökonómia

A tárgy kódja: NGB\_AK005\_1

A tantárgy célja

A tárgy a termék- és tényezőpiacok működésének alapvető mechanizmusaival, az egyéni gazdasági szereplők piaci magatartását, döntéseit meghatározó tényezőkkel, ezek mainstream tankönyvi alapmodelljeivel ismerteti meg a hallgatókat.

Oktatók adatai

**Dr. Remsei Sándor**, egyetemi docens (előadás)

**Vörös Tünde**, doktorandusz (gyakorlatok)

**Morvay Szabolcs**, doktorandusz (gyakorlatok)

**Balassa Bernadett**, doktorandusz (gyakorlatok)

**Polster Csilla**, doktorandusz (gyakorlatok)

**Dr. Czipf Csongor**, óraadó (gyakorlatok)

**Remsei Sándor elérhetősége, fogadóórája**

Nemzetközi és Elméleti Gazdaságtan Tanszék, Igazgatási épület, 6. emelet, IG604. szoba

Fogadóóra időpontja: hétfőnként 13:30-kor IG604. szoba teremben. (Csak szorgalmi időszakban érvényes, vizsgaidőszakban e-mailes egyeztetés alapján.)

tel.: 96/503-400 33-60-as mellék; e-mail: [remsei.sandor@sze.hu](mailto:remsei.sandor@sze.hu); honlap:

Előadások és gyakorlati foglalkozások rendje

A tárgy tantermi oktatása heti 2x45 perces előadás, valamint ugyancsak heti 2x45 perces szemináriumi foglalkozás (gyakorlat) formájában történik. Az előadás időpontja és helye: kedd 1-2. óra (8:00-9:40), D-1 terem.

Szemináriumi csoportból több is van, ezek közül mindenkinek *arra a gyakorlati foglalkozásra kell járnia, amelyhez a Neptunban tartozik!!!*

Elektronikus oktatási keretrendszer

A tananyag elsajátítását egy az interneten keresztül elérhető elektronikus oktatási keretrendszer (coedu) is segíti, amely utasításokat tartalmaz a nyomtatott formában hozzáférhető (a jegyzetboltban megvásárolható) kötelező tananyag (tankönyv, módszertani segédlet, példatár) feldolgozásához. Az oktatási keretrendszer segítségével történő felkészülés során a hallgatók a zárthelyi és vizsgadolgozatok példáihoz hasonló önellenőrző és modulzáró feladatokkal gyakorolhatnak és ellenőrizhetik tudásukat.

A tananyag tartalma oktatási hetekre bontva

A szorgalmi időszak időbeosztását, egyes előadások tervezett témáit, az ezekhez kapcsolódó coedus leckéket, a szemináriumokra és házi feladatnak javasolt példákat az alábbi táblázat tartalmazza. A tankönyv, a módszertani segédlet és a példatár adott előadáshoz kapcsolódó részét a coedus keretrendszer adja meg.

| Oktatási hét | Az előadás témája | Coedu | Prezentációk, elektronikus segédanyagok | Javasolt feladatok | |
| --- | --- | --- | --- | --- | --- |
| **szemináriumra** | **házi feladatnak** |
| 1. hét | A közgazdász szerszámosládája: alapfogalmak, alapmodellek, módszertani alapok. A közgazdaságtan és a mikroökonómia tárgya. A termelési lehetőségek határa, az alternatív költség és a Pareto-hatékonyság fogalma. | 1. lecke | NGB\_AK005\_1 (2014) – 01.pdf, NGB\_AK005\_1 gyak (2014) – 01.pdf, NGB\_AK005\_EP – 01.pdf | Elektronikus példatár (továbbiakban) EP 1-2. feladat, deriválás, optimalizálás | EP 3. feladat, deriválás és optimalizálás gyakorlása, coedu |
| 2. hét | A piac modellje (Marshall-kereszt) és a piaci mechanizmus. | 2. lecke | NGB\_AK005\_1 (2014) – 02.pdf, NGB\_AK005\_EP – 02.pdf | EP 4-10. | szemináriumon kijelölt feladatok, coedu |
| 3. hét | Háztartások fogyasztási döntései: a fogyasztói preferenciák és a költségvetési halmaz. | 3-4. lecke | NGB\_AK005\_1 (2014) – 03.pdf, NGB\_AK005\_EP – 03.pdf | EP 11-18. | szemináriumon kijelölt feladatok, coedu |
| 4. hét | Háztartások optimális fogyasztási döntései, a jövedelem és árváltozások hatása, az egyéni keresleti görbe. | 4-6. lecke | NGB\_AK005\_1 (2014) – 04-05.pdf, NGB\_AK005\_EP – 04-05.pdf | EP 19-22. | szemináriumon kijelölt feladatok, coedu |
| 5. hét | Egyéni és piaci kereslet, fogyasztói többlet. Rugalmassági mutatók. | 5-6. lecke | EP 23-31. | szemináriumon kijelölt feladatok, coedu |
| 6. hét | Háztartások optimális munkavállalói döntései, egyéni és piaci munkakínálat. Háztartások tőkepiaci döntései, az optimális intertemporális allokáció. | 16-17. lecke | NGB\_AK005\_1 (2014) – 06.pdf, NGB\_AK005\_EP – 06.pdf | EP 32-37. | szemináriumon kijelölt feladatok, coedu |
| 8. hét | 2016. okóber 26 (szerda), I. ZH megírása a könyvtárban | | | | |
| 8. hét | A vállalati gazdálkodás mikroökonómiai modellje. A termelés elemzése rövid és hosszú távon. | 7-9. lecke | NGB\_AK005\_1 (2014) – 07.pdf | Daruka-Simanovszkv példatár (továbbiakban DS) 33. o./2. feladat, 34/3. és 5. a)-d), 36/12., 36/10., 36/9. | szemináriumon kijelölt feladatok, DS 34/3., 35/6. a)-e), 36/13. a)-b), 39/24., coedu |
| 9. hét | Előadás elmarad, gyakorlatok nem! | 9. és 12. lecke | NGB\_AK005\_1 (2014) – 08.pdf | DS 33/1., 34/5. e), 35/6. g), 36/11., 36/14., 38/18. | szemináriumon kijelölt feladatok, DS 35/7., 39/23., coedu |
| 10. hét | Számviteli és közgazdasági költségkategóriák, rövid távú költségfüggvények. | 10-11. lecke | NGB\_AK005\_1 (2014) – 10.pdf | DS 36/13. c), 37/16-17., 38/20., 39/22., 40/26-27. | szemináriumon kijelölt feladatok, DS 37/15., 38/21., DS 25., coedu |
| 11. hét | Versenyző vállalatok piaci magatartása. | 13. lecke | NGB\_AK005\_1 (2014) – 11.pdf | DS 46/9., 48/17., 44/4., 43/1., 44/3., 45/ 6., 46/7., 47/11., 49/18.,48/14., 48/16. | szemináriumon kijelölt feladatok, DS 46/8., 44/5., coedu |
| 12. hét | Monopóliumok piaci magatartása. | 14. lecke | NGB\_AK005\_1 (2014) – 12-13.pdf | DS 54/7., 54/ 6., 52/1-2.,. 56/11., 58/19. | DS 53/4., 54/5., 54/8., 57/15., 56/10., 56/12., 58/18., coedu |
| 13. hét | 2015. nov. 30. (szerda), II. zárthelyi dolgozat megírása a könyvtárban | | | | |
| Duopol piaci szerkezetek. | 15. lecke |  | DS 59/20-22., 60/23-25. | DS 58/16-17.. coedu |
| 14. hét | Vállalatok tényezőpiaci kereslete. Általános egyensúly. Piaci elégtelenségek. | 18-21. lecke | NGB\_AK005\_1 (2014) - 14#1.pdf , NGB\_AK005\_1 (2014) - 14#2.pdf | DS 63/1.,3., 64/4-5., 65/7-9., 66/10., 68/17-18., 73/7-9. | DS 63/2., 68/19., 69/20., coedu |

Kötelező irodalom és oktatási segédanyagok

A mikroökonómia tankönyvcsomag a következő jegyzetekből áll, amelyek az egyetemi jegyzetboltban vásárolhatók meg.

* Paul A. Samuelson · William D. Nordhaus: Közgazdaságtan, Akadémiai Kiadó, Budapest (2012)
* N. Gregory Mankiw (2011): A közgazdaságtan alapjai, Osiris Kiadó, Budapest (2011)
* Hal R.Varian: Mikroökonómia középfokon, Akadémiai Kiadó, Budapest (2012)
* Solt Katalin: *Mikroökonómia.* Tri-Mester, 2007.
* Eszterhainé Daruka Magdolna – Simanovszky Zoltán: *Mikroökonómiai feladatok.* Tri-Mester 2003. (heti bontású tematikában DS)
* Koppány Krisztián: *Módszertani segédlet és kiegészítő példatár a Mikroökonómia c. tárgyhoz.* Universitas Kht. 2005.

Az elektronikus formában rendelkezésre bocsátott, az előadó honlapjáról letölthető segédanyagok, gyakorló feladatok, valamint az előadásokon elhangzottak egyaránt a kötelező tananyag részét és a számonkérés tárgyát képezik.

Ajánlott irodalom

Farkas Péter – Koppány Krisztián: *Közgazdaságtan.* Mikro- és makroökonómiai alapismeretek mindennapi használatra. UNIVETSITAS – Győr Kht. 2006, 1-7. fejezetek (az egyetemi jegyzetboltban megvásárolható).

Számonkérés és értékelés

Az aláírás feltétele a foglalkozások és az elektronikus keretrendszer rendszeres látogatása:

* a szemináriumi foglalkozásokon legfeljebb 3 hiányzás lehetséges;
* az oktatási keretrendszerben hetente legalább 60 percet kell eltölteni az adott hét témájához kapcsolódó lecke feldolgozásával és önellenőrző feladatainak megoldásával (legfeljebb egy olyan hét lehet, amikor ez nem teljesül, s később ezt is pótolni kell).

A korábbi félévekben aláírást szerzett hallgatók aláírása nem veszik el, számukra is javasoljuk azonban a foglalkozásokon való részvételt, ami nagyban megkönnyíti a jegy megszerzését.

A hallgatók a félév során két zárthelyi dolgozatot írnak. Az első zárthelyi az 1-6., a második zárthelyi a 7-12. hét előadásának témájára és a kapcsolódó gyakorlatok anyagára épül. A félévközi zárhelyi dolgozatokkal a vizsgadolgozatoknál alkalmazott százalékos határok (lásd alább) alapján megajánlott szerezhető.

A megajánlott jegyet nem szerző vagy azt el nem fogadó hallgatók a vizsgaidőszakban az egész félév anyagából (1-14. hét anyaga) vizsgadolgozatot írnak. Vizsgadolgozatot csak az aláírást szerzettek írhatnak.

A félévközi zárthelyik időpontját, helyét és csoportbeosztását a dolgozatokat lebonyolító Felnőttképzési Központ határozza meg, majd az előadó hirdeti ki az előadások alkalmával. A vizsgadolgozatok a Neptunban kerülnek meghirdetésre. A vizsgán való részvétel feltétele a Neptunban történő előzetes jelentkezés! *Aki az adott vizsgaidőpont névsorában nem szerepel, nem tudjuk levizsgáztatni!*

A zárthelyi és vizsgadolgozatok elektronikusak (a vizsgáztatás a coedu rendszerben történik), időtartamuk egységesen 50 perc.

A vizsgateljesítményt ötfokozatú skálán értékeljük, az alábbiak szerint: 50% alatt elégtelen (1), 50-62% elégséges (2), 63-72% közepes (3), 73-82% jó (4), 83% felett jeles (5).

Győr, 2016. szeptember 1.

*Dr. Remsei Sándor*